Sir, sir, sirkka
Sir, sir, sirkka,
 viulus viritä,
 aamunkoittehessa sievä siritä!
 Ruokkivat jo pieniään
 peipposetkin pesässään.
 Kultasiipi korento
 siipiänsä oikoo jo.
 Sir, sir.

 Sir, sir, sirkka,
 soita viuluas!
 Mont’ on soittajata sulla seuranasi
 kaikki metsänväki,
 kerttunen ja käki,
 niityn kimalainen,
 leivo laulavainen.
 Sir, sir.

 Sir, sir, sirkka,
 soita viuluas!
 Sinäkö vain yksin oisit uneljas?
 Perho punasiipi
 kukan luo jo hiipi.
 Soittaa sittiäinen,
 sääski, mehiläinen.
 Sir, sir.